Satyrium pruni

Satyrium pruni Lycaenidae familiako lepidoptero espezie bat da. Europa guztian eta Asia iparraldean Japoniaraino hedaturik dago. Euskal Herrian ere bizi da.

 Taxonomia 
Lineok deskribatu zuen 1758. urtean Systema Naturae liburuan.

 Deskribapena 
Tamaina ertaineko tximeleta da, 25-30 mm arteko hegal-zabalera du. Hegalak marroiak dira gainaldetik eta azpialdetik eta Satyrium w-album espeziearen antz handia du, baina S. pruni espezieak atzeko hegalen azpialdean lerro larana markatuagoa du eta orban beltzez lagundua. Espezie biek lerro zuri fin ez-jarraituak dituzte hegaletan.

 Bizi zikloa 
Belaunaldi bakarra ateratzen du urtean. Tximeleta helduak ekiana eta uztaila artean ikusten dira binorriko loreetan (Ligustrum vulgare). Emeak elorri beltzean (Prunus spinosa) edo okaranean (Prunus domestica) jartzen ditu arrautzak. Udaberrian jaiotzen dira beldarrak eta elorriaren kimuak jaten hasten da eta gero hostoak.

 Habitata 
Baso hostozabaletako argiuneak atsegin dit, bertan behera utziak dauden zelaiak bereziki, eta Prunus generoko zuhaixkak daudenak. Itsas mailatik 200 eta 750 metro arteko altueran bizi da.

 Erreferentziak 

 Kanpo estekak 

Kategoria:Euskal Herriko lepidopteroak
Kategoria:Lycaenidae
Kategoria:Europako lepidopteroak
Kategoria:Lineok deskribatutako taxonak